recursal/SuperWikiNEXT-32B huggingface dataset:
சண்டிகர் சட்டமன்ற அரண்மனை கட்டிடம்சண்டிகர் சட்டமன்ற அரண்மனை கட்டிடம்
**சண்டிகர் சட்டமன்ற அரண்மனை** *(ஆங்கிலம்:Palace of Assembly (Chandigarh))* என்றறியப்படும் இந்த வளாகம், சண்டிகரில் அமைந்துள்ளது. சண்டிகரின் சட்டமன்ற வளாகமாக பயன்படும் இது, பிரான்சின் சுவிசில் பிறந்த எழுத்தாளரும், கட்டிடக்கலைஞருமான லெ கொபூசியே என்பவரால் வடிவமைக்கப்பட்டதாகும்.

பின்னணி
-------

1947 இல் இந்திய விடுதலைக்குப்பின் நடந்த பஞ்சாப் பிரிவினையால் லாகூர் பாக்கித்தானுடன் இணைந்தது. இந்தியப் பஞ்சாப் மாநிலத்திற்கு, ஒரு புதிய தலைநகர் தேவையாய் இருந்தது. ஆகவே, அப்போதைய இந்திய முதல் பிரதமரான ஜவகர்லால் நேரு லெ கொபூசியேவை சண்டிகரில் ஒரு புதிய நகரம் உருவாக்க ஏற்பாடு செய்தார். அதன் தொடர்ச்சியாக கொபூசியேயும் அவரது அணியும், ஒரு பெரிய சட்டசபை மற்றும் உயர் நீதிமன்ற கட்டிடம் மட்டுமல்லாமல் பல்வேறு முக்கிய கட்டிடங்களையும் கட்டினார்கள். பின்பு வந்த காலங்களில், அப்பகுதியில் நவீனத்துவம் வாய்ந்த பல கட்டிடங்கள் உருவாக்கப்பட்டாலும் 'காபிடல் காம்பளக்ஸ்' எனும் இக்கட்டிடம் சிறப்பு வாய்ந்ததாகவே கருதப்படுகிறது.

கலைநுட்பம்
----------

சுற்றுக்கண்டம் (*Sector*) 1-ல் இடம்பெற்றுள்ள இந்த கட்டிடத் தொகுதி, 'கேபிடல் காம்ப்ளக்ஸ்'(*Capitol Complex*) எனும் பெயரில் பிரபலம் பெற்றதாக கருதப்படுகிறது. சிக்கலான மூன்று கட்டிடக் கலைநுட்பமும், கலைப்படைப்புகளும் அடங்கியுள்ள இக்கட்டிடத்தில் பஞ்சாப் மற்றும் அரியானா மாநிலங்களின் ஆட்சிப்பீடங்கள் இயங்குகின்றன. திட்டமிட்டு வடிவமைக்கப்பட்ட நகரமான சண்டிகர் நகரத்தின் பிரதான அடையாளமாக விளங்கும் இந்த வளாகம், கம்பீரமாக வீற்றிருக்கிறது. இப்படி ஒரு ஒருங்கிணைந்த வளாக அமைப்பிற்கான பெருமை முழுதும் வடிவமைத்த லெ கொபூசியே சாரும் என்பதும் குறிப்பிடத்தக்கது.

முக்கிய மூன்று
--------------

தலைமைச்செயலகம், சட்டப்பேரவை மற்றும் உயர்நீதிமன்றம் ஆகிய மூன்று முக்கியமான அரசாங்க அமைப்புகள் இந்த வளாகத்தில் இடம் பெற்றுள்ளன. இந்த மூன்று அமைப்புகளுக்குள் நுழைந்து பார்க்க சுற்றுலாப்பயணிகளுக்கு அனுமதி இல்லை என்றாலும், கைச்சின்னம் அமைந்துள்ள இடத்திலிருந்து இந்த அரசாங்க மாளிகை வளாகங்களை பார்க்கமுடியும்.
உள் நுழைந்து பார்க்க வேண்டுமெனில் சுற்றுலா அலுவலகம் அல்லது உரிய அதிகாரிகளிடம் விசேட அனுமதி பெற்று செல்லலாம். 9 வது செக்டாரில் உள்ள சுற்றுலாப் பயணிகள் பணியகம் அல்லது 17 வது செக்டாரில் உள்ள சுற்றுலா மையம் போன்ற இடங்களில் இதற்கான விதிமுறைகளுக்கேற்ப அனுமதி பெறலாம்.

சான்றாதாரங்கள்
--------------

1. 1 2  "Le Corbusier's Indian masterpiece Chandigarh is stripped for parts". www.theguardian.com (ஆங்கிலம்). Monday 7 March 2011 19.28 GMT. பார்க்கப்பட்ட நாள் 14 யூலை 2016. `{{cite web}}`: Check date values in: `|accessdate=` and `|date=` (help)
2. ↑  www.mimoa.eu |CAPITOL COMPLEX CHANDIGARH (ஆங்கிலம்) | வலைக்காணல்: 14|07|2016
[*தொடர்பிழந்த இணைப்பு*]
3. ↑  www.biography.com | Le Corbusier Biography | (ஆங்கிலம்) வலைக்காணல்: 14/07/2016
4. ↑  "Le Corbusier's Indian masterpiece Chandigarh is stripped for parts". www.nativeplanet.com (ஆங்கிலம்). © 2016. பார்க்கப்பட்ட நாள் 14 யூலை 2016. `{{cite web}}`: Check date values in: `|accessdate=` and `|date=` (help)

உசாத்துணை
---------

* केपिटल कॉम्प्लेक्स, चंडीगढ़ (இந்தி)
**ஜீன் ஆடம்சன்** எம்.பீ.ஈ (*Jean Adamson* MBE-Order of the British Empire), (பிறப்பு: பிப்ரவரி 29, 1928) இவர் குழந்தைகளின் புத்தக எழுத்தாளர் மற்றும் படம் வரைபவர் ஆவார். அவரது நன்கு அறியப்பட்ட புத்தகங்கள் டாப்ஸி மற்றும் டிம் ஆகும். முதலாவது புத்தகம் 1960 இல் வெளியிடப்பட்டு, 2003 ஆம் ஆண்டில் மறுவெளியீடு செய்யப்பட்டது.

வாழ்க்கை மற்றும் தொழில்
-----------------------

ஜீன் ஆடம்சன் தென்கிழக்கு லண்டனில் பெக்காமில் பிறந்தார். இலண்டன் பல்கலைக் கழகத்தில் கோல்ட்ஸ்மித்ஸ் கல்லூரியில் புத்தகங்களுக்கு ஓவியம் வரைதலைப் படிக்கும் முன், இலக்கணப் பள்ளியில் பயின்றார். பட்டம் பெற்ற பிறகு, அவர் பல்கலைக்கழகத்தில் படம் வரைதல் மற்றும் வடிவமைப்பு பற்றிக் கற்பித்தார். ஆடம்ஸன் பல்கலைக்கழகத்தில் படிக்கும்போது தனது எதிர்கால கணவரும் மற்றும் சக எழுத்தாளருமான கரெத் ஆடம்சனை சந்தித்தார். அவர்கள் 1957 இல் திருமணம் செய்து, நியூக்கேசல் நகருக்கு குடிபெயர்ந்தார்கள், அங்கே அவர்கள் இருவரும் குழந்தைகளுக்கான புத்தகங்களை எழுத ஆரம்பித்தார்கள்.

ஆடம்சன் 1968 ஆம் ஆண்டில் இருந்து, இங்கிலாந்தின் கேம்பிரிட்ஜ்ஷயரில் உள்ள ஸ்ட்ரெத்தாமில் வாழ்ந்து வந்தார். திருமணமாகி 25 ஆண்டுகளுக்குப் பிறகு, 1982ல் கரெத் மூளையில் ஏற்பட்ட கட்டியின் காரணமாக இறந்தார். செப்டம்பர் 2009 ஆம் ஆண்டு ஸ்ட்ரெத்தாமில் நடைபயிற்சி மேற்கொண்டபோது ஆடம்சன் கொள்ளையரால் தாக்கப்பட்டார். அந்நிகழ்வில் அவரது கை முறிந்தது.

விருதுகள்
---------

ஆடம்ஸன் 1999 ல் குழந்தைகளுக்கான இலக்கியத்திற்கு ஆற்றிய சேவைக்காக பிரித்தானிய சாம்ராஜ்யத்தின் மிகச் சிறந்த ஒழுங்கின உறுப்பினர் ஆனார். பின்னர் 2016 ஆம் ஆண்டில் தனது கோல்ட்ஸ்மித்ஸ் கல்லூரியின் கெளரவ உறுப்பினர் ஆக்கப்பட்டார்.

மேற்கோள்கள்
-----------

1. 1 2 3  "Jean Adamson". *Goldsmiths University of London*. பார்க்கப்பட்ட நாள் 17 September 2016.
2. ↑  "Relaunch for Topsy and Tim". *news.bbc.co.uk*. பார்க்கப்பட்ட நாள் 17 September 2016.
3. 1 2  "Topsy and Tim author Jean Adamson to be made Honorary Fellow of Goldsmiths, University of London". *Ely-News*. 16 February 2016. பார்க்கப்பட்ட நாள் 17 September 2016.
4. ↑  Rhodes, Giulia (31 October 2013). "Topsy and Tim are just like members of the family". *Sunday Express*. பார்க்கப்பட்ட நாள் 18 September 2016.
5. ↑  "Children's author, 81, is robbed". *news.bbc.co.uk*. பார்க்கப்பட்ட நாள் 17 September 2016.
லண்டனில் தலைமையகம்
மலேசியாவின் பினாங்கில் உள்ள ஜார்ஜ் டவுனில் உள்ள ஸ்டாண்டர்ட் சார்ட்டர்ட் வங்கி கட்டிடம்
ஸ்டாண்டர்ட் சார்ட்டர்ட் என்பது நுகர்வோர், பெருநிறுவன மற்றும் நிறுவன வங்கி மற்றும் கருவூல சேவைகளில் செயல்படும் ஒரு பன்னாட்டு வங்கியாகும். யுனைடெட் கிங்டமில் தலைமையகம் இருந்தாலும், இது இங்கிலாந்தில் சில்லறை வங்கியை நடத்துவதில்லை, மேலும் அதன் லாபத்தில் 90% ஆசியா, ஆப்பிரிக்கா மற்றும் மத்திய கிழக்கு நாடுகளில் இருந்து வருகிறது.

ஸ்டாண்டர்ட் சார்ட்டர்டு லண்டன் பங்குச் சந்தையில் முதன்மைப் பட்டியலைக் கொண்டுள்ளது மற்றும் இது FTSE 100 குறியீட்டின் ஒரு அங்கமாகும். இது ஹாங்காங் பங்குச் சந்தை, இந்தியாவின் தேசிய பங்குச் சந்தை மற்றும் OTC சந்தைகள் குழு பிங்க் ஆகியவற்றில் இரண்டாம் நிலை பட்டியல்களைக் கொண்டுள்ளது. இதன் மிகப்பெரிய பங்குதாரர் சிங்கப்பூர் அரசுக்கு சொந்தமான டெமாசெக் ஹோல்டிங்ஸ் ஆகும்.

ஸ்டாண்டர்ட் சார்ட்டர்டின் குழுமத் தலைவர் ஜோஸ் வினால்ஸ் ஆவார். பில் விண்டர்ஸ் குழுமத்தின் தற்போதைய தலைமை நிர்வாகி ஆவார்.

பெயர் சொற்பிறப்பியல்
--------------------

ஸ்டாண்டர்ட் சார்ட்டர்டு என்ற பெயர் 1969 இல் இணைக்கப்பட்ட இரண்டு வங்கிகளின் பெயர்களிலிருந்து வந்தது: இந்தியா, ஆஸ்திரேலியா மற்றும் சீனாவின் பட்டய வங்கி மற்றும் பிரித்தானிய தென்னாப்பிரிக்காவின் ஸ்டாண்டர்ட் வங்கி
**ஹஜ்ரத் மொஹானி**(Hasrat Mohani) (14 அக்டோபர் 1878 - 13 மே 1951) ஒரு இந்திய சுதந்திர இயக்கத்தின் போராளி, இந்திய கம்யூனிஸ்ட் கட்சியின் தலைவர் மற்றும் உருது மொழியின் பிரபல கவிஞரும் ஆவார். 1921 ஆம் ஆண்டில் *இன்குலாப் ஜிந்தாபாத்* "புரட்சி ஓங்குக!*) என்ற குறிப்பிடத்தக்க முழக்கத்தை அவர் உருவாக்கினார்.*
1921 ஆம் ஆண்டு அகமதாபாத் நகரில் நடைபெற்ற‌ இந்திய தேசிய காங்கிரஸ் அமர்வில் இந்தியாவுக்கு முழுமையான சுதந்திரம் கோரிய முதல் நபரும் ஆவார்

பிறப்பு
-------

பிரித்தானிய இந்தியாவில் ஐக்கிய மாகாணத்தின், உன்னாவ் மாவட்டத்தில் உள்ள மொஹான் என்ற நகரத்தில் சையத் ஃபஸ்ல் உல் ஹசனாக 1875 இல் பிறந்தார். ஹஸ்ரத் என்பது அவரது உருது கவிதைகளில் அவர் பயன்படுத்திய புனைப்பெயராகும், அதே நேரத்தில் அவரது கடைசி பெயர் 'மொஹானி' அவரது பிறந்த இடமான மொஹானியைக் குறிக்கிறது

கல்வி
-----

ஹஜ்ரத் மொஹானி முஹம்மதன் ஆங்கிலோ-ஓரியண்டல் கல்லூரியில் படித்தார், பின்னர் அது அலிகார் முஸ்லீம் பல்கலைக்கழகமாக பெயர் மாற்றம் பெற்றது. மௌலானா முகமது அலி ஜவ்ஹர் மற்றும் மௌலானா சவுகத் அலி ஆகியோர் அவரது குறிப்பிடத்தக்க கல்லூரி நண்பர்களாவர். தஸ்லீம் லக்னவி மற்றும் நசீம் தெஹ்லவி ஆகியோரிடம் கவிதைகளை கற்றார்.

1. ↑  "ஹஜ்ரத் மொஹானியின் கவிதைகள் மற்றும் வரலாறு(lyrics of Hasrat Mohani's famous ghazal, article also includes his profile)". The Hindu (newspaper). 29 August 2014. பார்க்கப்பட்ட நாள் 11 March 2019.
2. ↑  "Profile: Maulana Hasrat Mohani". *The Milli Gazette (newspaper)* (in ஆங்கிலம்). 6 October 2012. Archived from the original on 29 மார்ச் 2020. பார்க்கப்பட்ட நாள் 11 March 2019. `{{cite web}}`: Check date values in: `|archive-date=` (help)
**இலங்கை கரிச்சான்** (*Sri Lanka drongo*)(*டைக்ரூரசு லோபோரினசு*) அல்லது **சிலோன் கிரீட கரிச்சான்** என்பது டிக்ரூரிடே குடும்பத்தினைச் சார்ந்த ஒரு வகை சிற்றினப் பறவையாகும். இது இலங்கையில் மட்டுமே காணப்படும் அகணிய உயிரி ஆகும். இது முன்னர் துடுப்பு வால் கரிச்சான் சிற்றினத்தின் துணையினமாகக் கருதப்பட்டது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில மற்றும் மலைக் காடுகள் ஆகும்.

வகைபிரித்தல்
------------

*டைக்ரூரசு லோபோரினசு* *வெயிலோட்* , 1817, கடந்த காலத்தில் ஒற்றைச் சிற்றினமாக டைசெமுரூலசு பேரினம் அல்லது டைசெமுராயிடில் வைக்கப்பட்டது. வால் வடிவம் அல்லது குரல் வேறுபாடு அடிப்படையில் *துடுப்பு வால் கரிச்சானுடன்* ஒரு பெரும் பேரினத்தினை உருவாக்கலாம். வகைபாட்டியல் நிலையைத் தெளிவுபடுத்துவதற்கு மூலக்கூறு-மரபியல் ஆய்வுகள் தேவை.

பரவல்
-----

இந்த கரிச்சான் இலங்கையின் தென்மேற்குப் பகுதிகளில், தெதரு ஆறு முதல் வளவை ஆறு வரை ஈர மண்டலம் முழுவதும் காணப்படுகின்றன.

அடையாளம்
--------

* உலோக நீலம் அல்லது பச்சை-நீலம் பளபளப்புடன் கூடிய கருப்பு இறகுகள்
* வளைவு, தலைக்கவசம் போன்ற முகடு
* நன்கு பிளவுபட்ட முட்கரண்டி வால்
* செந்நிற கண்
* பாலினங்கள் ஒத்தவை

நடத்தை
------

காடுகளின் ஓரங்கள், தோட்டங்கள் மற்றும் மரங்கள் நிறைந்த தோட்டங்கள் ஆகியவற்றில் மட்டுப்படுத்தப்பட்ட மற்ற கரிச்சான்கள் போலவே காணப்படும் வனப் பறவையாகும். பெரும்பாலான கரிச்சான்கள் போலவே, இது திறந்த வெளிகளில் காணப்படும் பூச்சிகளை உண்கிறது.

மேற்கோள்கள்
-----------

1. ↑  BirdLife International. 2017. Dicrurus lophorinus (amended version of 2016 assessment). The IUCN Red List of Threatened Species 2017: e.T103711132A111467183.. Downloaded on 11 December 2018.
**ஒய் (யக்ஞேஶ்வர தீக்ஷதர்). வெங்கடேச தீட்சதர்** ( *Y. Venkatesa Dikshadar*) என்பவர் தமிழக அரசியல்வாதி ஆவார். இவர் 1989 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவை உறுப்பினராக தேர்ந்தெடுக்கப்பட்டார். இவர் ஜனதா தளம் சேர்த்த முக்கிய தலைவராக இருந்தவர். அதிமுக ஜெ. அணி சார்பாக போட்டியிட்ட கு. ப. கிருசுணன் என்பவரை தோற்கடித்து, திருவரங்கம் சட்டமன்றத் தொகுதியில் இருந்து, தமிழ்நாடு சட்டப் பேரவைக்கு உறுப்பினராக தேர்ந்தெடுக்கப்பட்டார். திருவானைக்காவல் ஆயிரவரான மகாசைவ சோழிய பிராமணரான இவர், கொங்கு வேளாளர், நாட்டுக் கவுண்டர், அகரம் வெள்ளாஞ் செட்டியார் பலருக்குக் குலகுருவாகப் பாசூர் பெரிய மடம் மடாதிபதியாகவும் இருந்து 2006 ஆம் ஆண்டு இறைவனடி சேர்ந்தார். மேற்படி சமூகங்கள் படிப்பறிவு அடைய திருச்சி புனித ஜோசப் கல்லூரியில் ஈரோடு பகுதியினரான தனது சீடர்கள் பெருமளவில் சேர்ந்து படிக்கக் காரணமாக மடாதிபதியான இவர் குடும்பம் இருந்ததால், இவரை ஈ.வே.ரா வெகுவாகப் பாராட்டியுள்ளார். இதனால் ஶ்ரீரங்கம் ஈ.வே.ரா சிலை இவரை வைத்தே திறக்கப்பட்டது. இதற்கான கல்வெட்டும் அங்கு உள்ளது.

மேற்கோள்கள்
-----------

1. ↑   *139 - ஸ்ரீரங்கம்*. தி ஹிந்து தமிழ் நாளிதழ்.. "​" 05 ஏப்ரல் 2016
2. ↑  Pondheepankar (2009-09-01). "கொங்க குலகுருக்கள்: கொங்க குலகுருக்கள் 1B. பாசூர் பெரிய மடம்". *கொங்க குலகுருக்கள்*. பார்க்கப்பட்ட நாள் 2023-05-19.
**டாட்டா பிளே** (*Tata Play*) என்பது இந்தியாவில் உள்ள ஒரு டி. டீ. எச் மற்றும் செயற்கைக்கோள் தொலைக்காட்சி ஆகிய சேவைகளை வழங்கும் நிறுவனம் ஆகும். இது இன்சாட் (INSAT) 4A செயற்கைக்கோள் உதவியுடன் எம்பெக்-4 தொழில்நுட்பத்தின் அடிப்படையில் இயங்குகிறது.

கேபிள் தொலைக்காட்சி, மற்றும் மற்ற டி. டீ. எச். சேவை வழங்கிகளான ஏர்டெல் டிஜிட்டல் டிவி, ரிலையன்ஸ் பிக் டிவி, டிடி டைரக்ட் +, டிஷ் டிவி, சன் டைரக்ட் மற்றும் வீடியோகான் டி2எச் போன்றவை அதன் முக்கிய போட்டி நிறுவனங்கள் ஆகும். டாடா ஸ்கை தற்போது மொத்தம் 601 சேனல்கள், 495 எஸ்டி சேனல்கள் மற்றும் 99 எச்டி சேனல்களை வழங்குகிறது.

வரலாறு
------

இது டாட்டா குழுமம் நிறுவனமும், ஸ்டார் டிவி நிறுவனமும் இணைந்து உருவாக்கிய ஒரு கூட்டு நிறுவனம் ஆகும். இந்த நிறுவனம் 2004ல் ஒருங்கிணைக்கப்பட்டது. எனினும் இது 2006ல் தான் செயல்படத்தொடங்கியது. இது தற்போது 196 சேனல்களை (டிசம்பர் 2010 வரை) வழங்குகிறது.

டாட்டா பிளே எச்டி
-----------------

டாட்டா பிளே எச்டி சூன் 14, 2010, அன்று அறிமுகப்படுத்தப்பட்டது. இதன் மூலம் நிகழ்ச்சிகளை மிகத் தெளிவாகக் காண முடியும்.

மேற்கோள்கள்
-----------

1. ↑  "About Tata Sky DTH". Tatasky.com. Archived from the original on 2014-09-26. பார்க்கப்பட்ட நாள் 2019-09-13.
2. ↑  "Tata Play channel list". Techdracula. .
**கிம்மனே ரத்னக்கர்** (Kimmane Rathnakar) இவர் கர்நாடகவின் முன்னால் அமைச்சரும், தொழில்முறை வழக்கறிஞரும் மற்றும் சிவமொக்கா மாவட்டத்தின் தீர்த்தஹள்ளி சட்டமன்றத் தொகுதியின் முன்னாள் சட்ட மன்ற உறுப்பினருமாவார். இந்திய தேசிய காங்கிரசு கட்சியைச் சேர்ந்த இவர் கர்நாடக அரசில் ஆரம்ப மற்றும் இடைநிலைக் கல்வித்துறை அமைச்சராக இருந்தார்.

ஆரம்பகால வாழ்க்கை
-----------------

இவர், தீர்த்தஹள்ளியில் தனது பள்ளிப்படிப்பை முடித்தார். பின்னர் கர்கலாவின் புவனேந்திர கல்லூரியில் இளங்கலை அறிவியல் பட்டப்படிப்பை முடித்தார். 1966 இல், பி.எம்.எஸ் சட்டக் கல்லூரியில் சட்டப் பட்டம் முடித்தார்.

அரசியல் வாழ்க்கை
----------------

18 சூன் 2016 வரை கர்நாடக அரசின் தொடக்க மற்றும் இடைநிலைக் கல்வி அமைச்சராக இருந்தார். 2013 ஆம் ஆண்டில், இவர் (இந்திய தேசிய காங்கிரஸ்) ஆர்.எம்.மஞ்சுநாத கௌடாவை (கே.ஜே.பி) 1343 வாக்குகள் வித்தியாசத்தில் வீழ்த்தி தொடர்ந்து இரண்டாவது முறையாக சட்டமன்ற உறுப்பினரானார். ஆனால், 2018 ல் ஆரக ஞானேந்திராவிடம் (பிஜேபி) 21,679 வாக்குகள் வித்தியாசத்தில் தோற்றார்.

துணிச்சலான செயல்
----------------

17 செப்டம்பர் 2013 அன்று, சிவமொக்கா அருகே பெகுவல்லி ஏரியில் மூழ்கிய 6 பேர் கொண்ட ஒரு குடும்பத்தை இவர் காப்பாற்றினார். இவர் தனது சொந்த ஊரான தீர்த்தஹள்ளியில் இருந்து பெங்களூருக்கு திரும்பி வந்தபோது, ஒரு வாகனத்தில் சிலர் உதவி வேண்டி நிற்பதைக் கண்டார். அமைச்சரின் மெய்க்காப்பாளரும் ஓட்டுநரும் ஏரியில் குதித்து தைரியமாக குடும்பத்தை காப்பாற்றினர். அவர்களுடைய மருத்துவ சிகிச்சையையும் இவர் ஏற்பாடு செய்தார். அவர்களுக்கு தனது ஆடைகளையும் பகிர்ந்து கொண்டார்.

மேற்கோள்கள்
-----------

1. ↑  "Archived copy". Archived from the original on 15 June 2012. பார்க்கப்பட்ட நாள் 23 October 2012.`{{cite web}}`: CS1 maint: archived copy as title (link)
2. 1 2  "Meet Kimmane Ratnakar, a Minister turned into National Hero". பார்க்கப்பட்ட நாள் 18 September 2013.
3. ↑  "Karnataka minister, staff jump into lake, save 6 in sinking car". 18 September 2013. ?. பார்த்த நாள்: 11 November 2019.

வெளி இணைப்புகள்
---------------

விக்கிமீடியா பொதுவகத்தில்,  
 ***கிம்மனே ரத்னாகர்***   
என்பதில் ஊடகங்கள் உள்ளன.
**தாமஸ் வெண்ட்வொர்த் வில்ஸ் (Thomas Wentworth Wills** (19 ஆகஸ்ட்,1835 – 2 மே,1880) முன்னாள் ஆத்திரேலியத் துடுப்பாட்ட வீரர் ஆவார். ஆத்திரேலிய கால்பந்து விதிகளை வகுத்ததன் மூலம் பரவலாக அறியப்படுகிறார். நியூ சவுத் வேல்சில் உள்ள பிரித்தானிய காலனியில் ஒரு செல்வந்த குடும்பத்தில் பிறந்தார். இவரின் தந்தை ஓர் அரசியல்வாதி மற்றும் ஆயர் ஆவார். இவரின் தந்தையின் சொத்துக்கள் இருந்த ஹொரோடியோ வில்சில் வாழ்ந்து வந்தார். தற்போது அந்தப் பகுதி ஆத்திரேலியாவில் உள்ள விக்டோரியாவில் உள்ளது. அங்குள்ள உள்ளூர்ப் பழங்குடியின மக்களிடம் நட்புடன் பழகி அங்குள்ள மொழிகளைக் கற்றுக் கொண்டார்.இவருக்கு பதினான்கு வயதாக இருக்கும் போது இங்கிலாந்தில் உள்ள ரக்பி பள்ளியில் பயின்றார். அங்கு துடுப்பாட்ட அணியின் தலைவராகவும் இருந்தார். அதன் பின் கேம்பிரிட்ஜ் பல்கலைக்கழக துடுப்பாட்ட சங்கத்திற்காக ஆக்ஸ்போர்டு அணிக்கு எதிரான போட்டியில் விளையாடினார். மேலும் மரிலெபோர்ன் துடுப்பாட்ட சங்கம் மற்றும் கெண்ட் துடுப்பாட்ட அணி சார்பாக இவர் முதல் தரத் துடுப்பாட்டப் போட்டிகளில் விளையாடினார்.இவரின் தனித்துவமான பந்துவீச்சு காரணமாக இங்கிலாந்தில் உள்ள சிறந்த விளையாட்டு வீரர்களில் ஒருவராக அறியப்பட்டார்.

1856 ஆம் ஆண்டில் விக்டோரியா அணிக்குத் திரும்பி அதன் தலைவராக விளையாடினார். காலணிகளுக்கு இடையிலான பல போட்டிகளில் இவரின் தலைமையிலான அணி வெற்றி பெற்றது. 1858 ஆம் ஆண்டில் கால்பந்து துடுப்பாட்ட சங்கம் அமைப்பதற்காகவும் அதற்கான விதிமுறைகளை வகுப்பதற்காகவும் இவர் அழைக்கப்பட்டார். 1859 ஆம் ஆண்டில் ஆத்திரேலியவில் "மெல்போர்ன் கால்பந்து துடுப்பாட்ட சங்கம் "உருவானது. அதன் விதிகளை உருவாக்கிய குழுவில் இவரும் இருந்தார். இவரும் இவரின் உறவினர் எச். சி. ஏ. ஹாரிசனும் அந்த விளையாட்டினை வளர்ச்சி பெறச் செய்வதற்காக தலைவராகவும், நடுவர்கள் மற்றும் நிர்வாகிகளாகவும் பணியாற்றினர்.

வலதுகை மட்டையாளரும் வலதுகை மித வேகப் பந்துவீச்சாளருமான இவர் கேம்பிரிட்ஜ் துடுப்பாட்ட அணி, கெண்ட் மாகாணத் துடுப்பாட்ட அணி மற்றும் ஸ்பென்சர் வில்ஸ் துடுப்பாட்ட அணி ஆகிய அணிகளுக்காக விளையாடியுள்ளார். இதுவரை 37 முதல் தரத் துடுப்பாட்ட போட்டிகளில் விளையாடியுள்ள இவர் 602 ஓட்டங்களை எடுத்துள்ளார். அதில் ஒரு ஐம்ப்து ஓட்டங்களும் அடங்கும். பந்துவீச்சில் 1200 ஓட்டங்களுக்கும் அதிகமாக விட்டுக் கொடுத்து 130 இலக்கௌகளைக் கைப்பற்றியுள்ளார். அவரின் பந்துவீச்சு சராசரி 0.09 ஆக இருந்தது.

ஆரம்பகால வாழ்க்கை
-----------------

வில்ஸ் ஆகஸ்ட் 19, 1835 இல் பிரித்தானிய காலணி ஆதிக்கத்தில் இருந்த மொலொன்கலோ சமவெளியில் பிறந்தார். தற்போது இந்த இடம் ஆத்திரேலியாவில் உள்ள நியூ சவுத் வேல்சில் உள்ளது. இவரின் பெற்றோரான ஹொரோசியோ மற்றும் எலிசபெத்திற்கு மூத்த மகனாகப் பிறந்தார்.

ரக்பி பள்ளி
-----------

பெப்ரவரி 1850 ஆம் ஆண்டில் இவரின் தந்தை இவருக்குப் பதினான்கு வயதாக இருக்கும் போது இங்கிலாந்திற்கு அனுப்பினார். இங்கிலாந்தின் பெருமைமிகு பள்ளியாகக் கருதப்பட்ட ரக்பி பள்ளியில் பயின்றார்.பின் ஐந்து மாதத்திற்குப் பிறகு கடற் பயனம் செய்வதற்காக இவர் இலண்டன் சென்றார். இவரின் பள்ளி விடுமுறைக் காலங்களில் இவரின் அத்தை வீட்டில் தங்கினார். பின்னர் கேம்பிரிட்ஜ் பல்கலைக்கழகத்தில் சட்டம் பயின்றார்.

சான்றுகள்
---------

1. ↑  Mandle 1976.
உழவர் காய்கறித் தோட்டத்தில் களைகளை கொழுவால் (கொளுறு அல்லது துளறு) களைதல்.
**கொழு** அல்லது  **மண்வெட்டி** (hoe) என்பது பண்டைய பன்முக வேளாண், தோட்டவேலைக் கைக்கருவியாகும். இது மண்பண்படுத்தவும் களைநீக்கவும் மண்வெட்டி அகற்றவும் பயிர்வேர்களைக் கெல்லி அகற்றவும் தாவரஞ் சுற்றி மண்குவிக்கவும் மண்குவியலாக்கவும் விதையிட அல்லது கன்றுநட மேலீடான குழி அல்லது வரிப்பள்ளம் தோண்டவும் பயன்படுகிறது. கொழுவால் களைநீக்குதலில் மரப்பு மண்ணைக் கிளறுதல் வேர்த்தூவிகளையும் பயிர்மொக்கை அல்லது எச்சங்களையும் வெட்டிக் களைதல் போன்ற பனைகள் அடங்கும். வேர்க்கடலை, உருளைக் கிழங்குகளை அறுவடை செய்யவும் மண் மேலீடாக அகழ்ந்து வாரப்படும்.

வகைகள்
------

பயிரிடு கருவி, இழுகொழு (துளறு)

மேலும் படிக்க
-------------

* Evans, Chris, "The Plantation Hoe: The Rise and Fall of an Atlantic Commodity, 1650–1850," *William and Mary Quarterly,* (2012) 69#1 pp 71–100.

வெளி இணைப்புகள்
---------------


விக்கிமேற்கோள் பகுதியில், இது தொடர்புடையவைகளைக் காண்க: ***கொழு***

விக்கிமீடியா பொதுவகத்தில்,  
 ***Hoes***   
என்பதில் ஊடகங்கள் உள்ளன. 

* "Scuffle hoe" or "Dutch hoe" as defined by Memidex/WordWeb dictionary/thesaurus பரணிடப்பட்டது 2020-01-12 at the வந்தவழி இயந்திரம்
* Photographs of horse hoes at Scales And Rural Museum பரணிடப்பட்டது 2016-06-07 at the வந்தவழி இயந்திரம்
**லயனல் அலெக்சான்டர் பெதூன் பில்கிங்டன்** (Lionel Alexander Bethune Pilkington) என்னும் இயற்பெயர் கொண்ட சர் **அலஸ்ட்டயர் பில்கிங்டன்** (Sir Alastair Pilkington) (7 சனவரி 1920 - 5 மே 1995) ஒரு இயந்திரத் தொழில்நுட்பவியலாளர் ஆவார். மிதப்புக் கண்ணாடி செய்யும் தொழில்நுட்பத்தைக் கண்டு பிடித்தவர் இவரே. இவரது இந்தக் கண்டுபிடிப்பு 1960களில் கண்ணாடித் தொழில் துறையில் புரட்சிகரமான மாற்றங்களை ஏற்படுத்தியது. இன்றுவரை கட்டிடத் தொழில் துறையிலும் பிற துறைகளிலும் கண்ணாடி வகித்துவரும் முக்கியமான பங்குக்கு அடிப்படையாக அமைந்தது இந்தக் கண்டுபிடிப்பே ஆகும்.

இளமைக் காலம்
------------

அலஸ்ட்டயர் 1920 ஆம் ஆண்டு பிறந்தார். சேர்போன் பள்ளியிலும், கேம்பிரிட்ச்சின் திரித்துவக் கல்லூரியிலும் கல்விபயின்ற இவர், இரண்டாம் உலகப் போருக்குச் சற்று முன்னர் படைத்துறையில் அலுவலராகச் சேர்ந்தார். போரின்போது நடுநிலக்கடல் பகுதியில் போரில் ஈடுபட்டிருந்த இவர் கிரீட் வீழ்ச்சியடைந்தபோது போர்க் கைதியாகப் பிடித்துச் செல்லப்பட்டார். போர் முடிந்தபின் விடுதலையான இவர் மீண்டும் கேம்பிரிட்ச்சுக்கு வந்து கல்வியைத் தொடர்ந்து எந்திர அறிவியலில் பட்டம் பெற்றார். பின்னர், 1947 ஆம் ஆண்டில் பில்கிங்டன் பிரதர்சு எனப் பெயர்கொண்ட கண்ணாடி உற்பத்தி நிறுவனத்தில் தொழில்நுட்ப அலுவலராகச் சேர்ந்தார்.

மிதப்புக் கண்ணாடியின் கண்டுபிடிப்பு
-----------------------------------

இவர் பணிக்குச் சேர்ந்த காலத்தில் சாளரங்கள், வண்டிகள் முதலானவற்றுக்குத் தேவையான உருத்திரிபு இல்லாத கண்ணாடிகளைச் செய்வதற்கு பில்கிங்டன் நிறுவனம் தாங்களே உருவாக்கிய தட்டு வழிமுறை என்னும் ஒரு முறையைப் பயன்படுத்திக் கண்ணாடிகளை உற்பத்தி செய்து வந்தது. இது மிகவும் செலவு கூடியதும், கழிவு அதிகம் கொண்டதுமான ஒரு முறையாக இருந்தது.

தகட்டுக் கண்ணாடி முறை என்னும் இன்னொரு கண்ணாடி உற்பத்தி முறை மலிவானதாக இருந்தாலும் உருத்திரிபு அற்ற தரமான கண்ணாடிகளை உருவாக்குவதற்கு இம்முறை ஏற்றதாக இருக்கவில்லை. அலஸ்ட்டயர் கண்டு பிடித்த மிதப்புக் கண்ணாடித் தொழில்நுட்பமே மலிவானதும் தரமானதுமான கண்ணாடிகளைச் செய்வதற்கு வழி சமைத்தது. இந்த முறைபற்றிய எண்ணக்கரு 1950 களின் தொடக்கத்திலேயே அலஸ்ட்டயருக்கு இருந்தது ஆயினும், இதனை நடைமுறையில் சாத்தியமாக்க பல ஆண்டுகள் பிடித்தன.

இறுதிக்காலம்
------------

1970 ஆம் ஆண்டில் இவருக்குப் பிரபுப் பட்டம் வழங்கப்பட்டது. 75 வயது வரை வாழ்ந்த இவர் 1995 ஆம் ஆண்டு காலமானார்
**2ஜி** (2G) அல்லது **இரண்டாம் தலைமுறை** என்று சுருக்கமாக, பரவலாகக் குறிப்பிடப்படுவது கம்பியில்லாத் தொலைத்தொடர்புத் தொழில்நுட்பத்தில் கண்ட இரண்டாம் தலைமுறை முன்னேற்றங்களை அடைக்கிய தொலைபேசி அமைப்பாகும். இரண்டாம் தலைமுறை அலைபேசி தொலைதொடர்பு பிணையங்கள் முதன்முதலாக 1991ஆம் ஆண்டு ஜி. எசு. எம் அமைப்பில் பின்லாந்தைச் சேர்ந்த **ரேடியோலிஞ்சா** (தற்போது எலிசா ஓய்யுடன் இணைக்கப்பட்டுள்ளது) துவங்கியது.

முந்தைய தலைமுறை தொலைதொடர்பு அமைப்புகளைவிட 2ஜி மூன்று விதங்களில் மேம்பட்டிருந்தது:

1. தொலைபேசி உரையாடல்கள் "**எண்மமுறையில் மறைவுக்குறி**"யிடப்பட்டிருந்தது (digitally encrypted)
2. கொடுக்கப்பட்ட அலைக்கறையை திறனுடன் மேலாண்டதால் கூடுதல் அலைபேசி இணைப்புகளைத் தர இயன்றது.
3. தரவுச் சேவைகளை கொடுக்கக் கூடிய திறனை உள்ளடக்கியிருந்தது; குறுஞ்செய்திகள் முதலில் அனுப்ப இயன்றது.

இம்முறை செயலாக்காக்கப்பட்டபின் முந்தைய அலைபேசி அமைப்புகள் 1ஜி என வழங்கப்படலாயிற்று. 1ஜி அமைப்புகளில் வானொலி குறிப்பலைகள் அலைமருவி முறையில் வேலை செய்தன; இரண்டாம் தலைமுறையில் இவை எண்மருவி முறையில் இருந்தன. இரு தலைமுறைகளிலும் வான்வழி கோபுர குறிப்பலைகளை பிற தொலைபேசி அமைப்புகளுடன் இணைக்கும் முறை எண்மருவி முறையிலேயே இருந்தன.

இரண்டாம் தலைமுறை படிப்படியாக வளர்ச்சி கண்டு 2.5ஜி,2.75ஜி, 3ஜி, 4ஜி என முன்னேறி உள்ளது. இருப்பினும் உலகின் பல பகுதிகளிலும் 2ஜி பயன்படுத்தப்பட்டு வருகிறது.

இந்தியாவின் தற்போதைய அலைபேசிப் பிணையங்கள் 1ஜி முறையில் அறிமுகமாகி தற்போது 2ஜி முறையில் இயங்குகின்றன. 3ஜி அமைப்புகள் புதியதாக உருவாக்கப்பட்டு வருகின்றன.

இதனையும் பார்க்கவும்
--------------------

இரண்டாம் தலைமுறை அலைக்கற்றை முறைகேடு

மேற்கோள்கள்
-----------

1. ↑  "Radiolinja's History". 2004-04-20. Archived from the original on 2018-12-24. பார்க்கப்பட்ட நாள் 2009-12-23.
**சம்பொவாங்கோ டெல் நோர்டே** (Zamboanga\_del\_Norte) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் டொபோலொக் ஆகும். இம்மாகாணம் 1635 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொபேடோ யை. உயை* (Roberto Y. Uy) ஆவார். இதன் மொத்த நிலப்பரப்பளவு 7,301.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் நோர்டே மாகாணத்தின் சனத்தொகை 1,011,393
ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 9ஆம் மாகாணமாகவும் சனத்தொகையின் அடிப்படையில் 26ஆம் மாகாணமாகவும் காணப்படுகின்றது. இம்மாகாணத்தில் 691 கிராமங்களும், 25 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகானத்தின் அதிகூடிய கடல் மட்டத்திலிருந்தான உயரம் 243.8 மீற்றர்கள் ஆகும். மேலும் கடிபுனன் என்பதே இம்மாகானத்தில் அமைந்துள்ள உயரமான உச்சி ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-05.`{{cite web}}`: CS1 maint: unfit URL (link)

வெளி இணைப்புகள்
---------------

அதிகாரபூர்வ இணையத்தளம் பரணிடப்பட்டது 2012-11-27 at the வந்தவழி இயந்திரம்
**இலோகொஸ் சர்** (Ilocos Sur) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் விகன் ஆகும். இம்மாகாணத்தில் 768 கிராமங்களும், 32 மாநகராட்சிகளும் உள்ளன. இதன் தற்போதைய மாகாண சபை ஆளுநர் ரியான் லியுஸ் சிங்க்சன்ஸ் (Ryan Luis Singson) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலோகொஸ் சுர் மாகாணத்தின் சனத்தொகை 689,668 ஆகும். இதன் மொத்த நிலப்பரப்பளவு 2,596 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 51ஆம் மாகாணமாகவும் சனத்தொகையின் அடிப்படையில் 42ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 11 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**ரஹமத்துல்லாஹ் முஹம்மது சயானி Rahimtulla M. Sayani** (5 ஏப்ரல் 1847 - 6 ஜூன் 1902) இந்திய தேசிய காங்கிரசின் தலைவராக சுரேந்திரநாத் பானர்ஜி அவர்களுக்கு அடுத்ததாக இருந்தவர்.

### பிறப்பு

இந்தியாவின் சுதந்திரத்திற்கு ஒரு நூற்றாண்டுக்கு முன்னர் 1847 ஆம் ஆண்டு ரஹமத்துல்லாஹ் முஹம்மது சயானி பிறந்தார், ஆகா கானை பின்பற்றக்கூடிய சீடர்களாக இருந்த கோஜா முஸ்லீம் சமூகத்தில் பிறந்தவர் இவர்.

இந்திய தேசிய காங்கிரசில்
------------------------

1885 ஆம் ஆண்டில் பம்பாயில் நடைபெற்ற இந்திய தேசிய காங்கிரஸின் முதலாவது மாநாட்டில் கலந்து கொண்ட இந்திய முஸ்லீம்களில் இருவரில் இவரும் ஒருவராக இருந்தார், அன்றைய தின அமர்வில் இந்திய தேசிய காங்கிரசின் முதல் தலைவராக உமேஷ் சந்தர் பானர்ஜி தேர்ந்தெடுக்கப்பட்டார்.

இவர் ஒரு மேற்கத்திய கல்விமானாக இருந்தார், மக்கள் மதிக்கத்தக்க, நுட்பமான திறன் கொண்ட ஒரு வழக்கறிஞரராகவும் அவர் பம்பாய் நகரத்தில் இருந்தார்.

* பம்பாய் மாநகரக் கூட்டுத்தாபனத்தில் உறுப்பினர்
* 1885 ஆம் ஆண்டில் பம்பாயின் ஷெரிப் ஆக தேர்ந்தெடுக்கப்பட்டார்.
* 1888 ஆம் ஆண்டு பம்பாய் மாநகராட்சியின் தலைவராக தேர்ந்தெடுக்கப்பட்டார்.

இந்திய தேசிய காங்கிரஸ் தலைவராக
------------------------------

1896 ஆம் ஆண்டு கல்கத்தாவில் நடைபெற்ற இந்திய தேசிய காங்கிரஸின் 12 வது வருடாந்திர மாநாட்டில் காங்கிரஸின் தலைவராக தேர்ந்தெடுக்கப்பட்டார். இந்திய தேசிய காங்கிரஸில் தலைவராக தேந்தெடுக்கப்பட்ட இரண்டாவது முஸ்லிம் இவர் என்பது குறிப்பிடத்தக்கது. முதலாமவர் பத்ருதீன் தியாப்ஜி.

இறப்பு
------

1902 ஆம் ஆண்டு ஜூன் 6 ஆம் தேதி மும்பையில் உள்ள அவரது வீட்டில் இறப்பெய்தினார்.

இவரின் மேற்கோள்
---------------

*ஒரே தேசியமாக ஒன்றாக இணைந்து வளர்ச்சி மற்றும் ஒற்றுமை உணர்வை வளர்க்கவும், ஒருங்கிணைக்கவும், இந்தியா என்பது ஒரு நாடு மட்டுமல்ல, பல்வேறு இனங்கள் மற்றும் கலாச்சாரங்கள் ஒன்றினைந்த கலவையான மதங்களின் ஒரு கூட்டம்." 1896 ஆம் ஆண்டு கல்கத்தாவில் நடைபெற்ற இந்திய தேசிய மாநாட்டில் இவரின் தாராக மந்திரமாக இருந்தது.*

இதையும் பார்க்க
---------------

இந்திய தேசிய காங்கிரஸ் கட்சி தலைவர்கள் பட்டியல்

ஆதாரங்கள்
---------

1. ↑  "Rahimatullah M. Sayani, PAST PARTY PRESIDENTS, Indian National Congress". *Indian National Congress*. Archived from the original on 4 டிசம்பர் 2019. பார்க்கப்பட்ட நாள் 4 December 2019. `{{cite web}}`: Check date values in: `|archive-date=` (help)
2. ↑  "Obituary - Rahimtulla Mahomed Sayani". The Times (36805). London. 27 June 1902. p. 4.
**ஈ.ஆர்.கே. மகளிர் கலை மற்றும் அறிவியல் கல்லூரி** ஈ.ஆர்.கே கல்வி அறக்கட்டளையால் 2008 ஆம் ஆண்டு துவங்கப்பட்டது. இக்கல்லூரி தமிழ்நாட்டில் தர்மபுரி மாவட்டம் எருமியாம்பட்டியில் அமைந்துள்ளது. மேலும் இக்கல்லூரி பெரியார் பல்கலைகழகத்தின் இணைவுபெற்ற கல்லூரி என்பது குறிப்பிடத்தக்கது.
ஈ.ஆர்.கே. கல்விநிலைய வளாகத்தினுள் ஈ.ஆர்.கே. கல்வியியல் கல்லூரி மற்றும் ஈ.ஆர்.கே. மேல்நிலைப் பள்ளியும் அமைந்துள்ளது.

**குறிக்கோள்**
--------------

ஈ.ஆர்.கே. அறக்கட்டளை தமிழ்நாட்டில் கிராமப்புறங்களில் கல்வியில் பின்தங்கியவர்களுக்குக் கல்வியை அளிப்பதில் முன்னோடியாகச் செயல்பட்டுவருகிறது. இதன் முக்கியக் குறிக்கோள் கிராமப்புற மாணவிகளுக்கு கல்வியளித்து அவர்களைப் பொருளாதாரத்திலும், சமூகத்திலும் முன்னேற்றுவதாகும்.

உட்கட்டமைப்பு
-------------

மாணவிகள் தேவைகளை நிறைவுசெய்யும் வகையில் உட்கட்டமைப்பு வசதிகள் உள்ளன. நூலகமானது, மின்னியல் முறையில் சேர்த்து வைக்கப்பட்டுள்ள தகவல்களைக் கொண்ட எண்ணிம நூலகமாக இருப்பதுடன், நவீன வசதிகள் கொண்ட ஆய்வுக்கூடம் மற்றும் இலவச இணைய வசதி போன்றவற்றையும் கொண்டுள்ளது. தகுதியும் திறமையும் கொண்ட ஆசிரியர்கள் இங்கு பணியாற்றுகின்றனர். கல்லூரிக்கு மாவட்டத்தின் அனைத்து பகுதிகளிலிருந்தும் பேருந்துகள் இயக்கப்படுகின்றன. மாணவிகளுக்கு இலவச ஆங்கில வகுப்புகள் மற்றும் யோகாப் பயிற்சியும் அளிக்கப்படுகிறது. மாணவிகளின் இடர்களை நீக்கும் பொருட்டு **மாணாக்கர் குறைதீர் மையம்** (*students grivence cell*) செயல்படுகிறது.

**வழங்கும் துறைகள்**
--------------------

இக்கல்லூரியில் 7 துறைகளின் கீழ் 9 இளங்கலை கல்வியியல் பட்டப் படிப்புகளும்; 3 முதுநிலை பட்டப் படிப்புகளும் பயிற்றுவிக்கப்படுகிறது.

* தமிழ் இலக்கியம்
* ஆங்கில இலக்கியம்
* கணிதவியல்
* இயற்பியல்
* வேதியியல்
* கணினி அறிவியல்
* வணிகவியல்

மேற்கோள்கள்
-----------

1. ↑  "E.R.K. Arts and Science College". ERK Institutions. Archived from the original on 2018-02-15. பார்க்கப்பட்ட நாள் 4 பெப்ரவரி 2018. `{{cite web}}`: Check date values in: `|accessdate=` (help)

வெளியிணைப்புக்கள்
-----------------

* பரணிடப்பட்டது 2018-02-15 at the வந்தவழி இயந்திரம்
*
**சரிதா சிங்** என்பவர் இந்திய அரசியல்வாதி ஆவார். இவர் ஆம் ஆத்மி கட்சியின் மாணவர் பிரிவான *சத்ர யுவ சங்கர்ஷ் சமிதியின்* தற்போதைய தலைவராக உள்ளார். சிங் தில்லியின் ஆறாவது சட்டமன்ற உறுப்பினராக இருந்தார். இவர் தில்லியின் ரோத்தாஸ் சட்டமன்றத் தொகுதி பிரதிநிதித்துவப்படுத்தினார். சிங் ஒரு சமூக சேவகர்.

தனிப்பட்ட வாழ்க்கை மற்றும் கல்வி
--------------------------------

சரிதா சிங் அவதேஷ் குமார் சிங்கின் மகள் ஆவார். தில்லி பல்கலைக்கழகத்தில் சமூகவியலில் முதுகலை படிப்பினை முடித்த பிறகு, சரிதா சிங் சமூகப் பணிகளில் கவனம் செலுத்தினார். பிப்ரவரி 2015-ல் இவருக்கு 28 வயது. இவர் பிரதிநிதித்துவப்படுத்தும் ரோத்தாஸ் நகர் சட்டமன்றத் தொகுதியின் ஒரு பகுதியான ராம் நகரில் வசித்துவருகிறார். இவர் கிழக்கு உத்தரப்பிரதேசம் மற்றும் பீகாரை உள்ளடக்கிய பூர்வாஞ்சல் பகுதியைச் சேர்ந்த பூர்வாஞ்சலி ஆவார்.

அரசியல்
-------

சரிதா சிங், ஆம் ஆத்மி கட்சியின் மாணவர் பிரிவான சத்ர யுவ சங்கர்ஷ் சமிதியின் தலைவர் ஆவார்.

பிப்ரவரி 2015-ல் நடைபெற்ற தில்லி சட்டமன்ற தேர்தலில் வெற்றி பெற்று தில்லியின் ஆறாவது சட்டமன்றத்திற்குத் தேர்ந்தெடுக்கப்பட்ட ஆறு பெண் சட்டமன்ற உறுப்பினர்களில் சிங்கும் ஒருவராவார். இவர்கள் அனைவரும் ஆம் ஆத்மி கட்சியைச் சேர்ந்தவர்கள். மொத்தமுள்ள 70 தொகுதிகளில் ஆம் ஆத்மி 67 இடங்களில் வெற்றி பெற்றது. சிங் ரோத்தாஸ் நகர் சட்டமன்றத் தொகுதியில் 62,209 வாக்குகள் பெற்று வெற்றி பெற்றார். இவர் பாரதிய ஜனதா கட்சியின் அப்போதைய சட்டமன்ற உறுப்பினர் ஜிதேந்தர் மகாஜனை (ஜிதேந்தர் குமார்) 7,874 வாக்குகள் வித்தியாசத்தில் தோற்கடித்தார். 2013ஆம் ஆண்டு நடைபெற்ற தில்லி சட்டப் பேரவைத் தேர்தலில் ஆம் ஆத்மி கட்சியின் முகேஷ் ஹூடாவை 14,000 வாக்குகள் வித்தியாசத்தில் மகாஜன் தோற்கடித்தார்.

தேர்தல் பிரச்சாரத்தின் போது, வடகிழக்கு தில்லியில், மாலையில் இவர் வீட்டிற்குச் சென்று கொண்டிருந்த போது, அடையாளம் தெரியாத மர்ம நபர்கள், சிங்கின் காரை இரும்பு கம்பிகள் மற்றும் மரக் கட்டைகளால் தாக்கி சேதப்படுத்தினர். பூர்வாஞ்சலிலிருந்து குடியேறிய பெருமளவிலான மக்களைத் திருப்திப்படுத்த இவர் ஆம் ஆத்மி கட்சியால் களமிறக்கப்பட்டதாக *தி இந்து* குறிப்பிட்டது.

பதவிகள்
-------

| # | முதல் | வரை | பதவி | கருத்துகள் |
| --- | --- | --- | --- | --- |
| 01 | 2015 | 2020 | தில்லி சட்டமன்ற உறுப்பினர் |  |
|

மேலும் பார்க்கவும்
------------------

மேற்கோள்கள்
-----------

1. 1 2  "AAP woos Purvanchal voters". *The Hindu*. 31 January 2015.. பார்த்த நாள்: 21 February 2015.
2. ↑  "AAP names 8 more nominees, completes list for Delhi Assembly elections". *CNN IBN*. PTI. 3 January 2015 இம் மூலத்தில் இருந்து 5 ஜனவரி 2015 அன்று. பரணிடப்பட்டது... பார்த்த நாள்: 21 February 2015.
3. 1 2  "6 Women Candidates Who Won Delhi Elections". *Huffington Post*. 2015-02-10.. பார்த்த நாள்: 21 February 2015.
4. ↑  "Election Result". ELECTION COMMISSION OF INDIA. Archived from the original on 15 பிப்ரவரி 2015. பார்க்கப்பட்ட நாள் 16 February 2015. `{{cite web}}`: Check date values in: `|archive-date=` (help)
5. ↑  Assembly Elections 2015 Results, Election Commission of India பரணிடப்பட்டது 2015-02-10 at the வந்தவழி இயந்திரம்
6. ↑  "Delhi polls: AAP candidate Sarita Singh's car attacked". *Economic Times*. 3 February 2015.. பார்த்த நாள்: 21 February 2015.
சர்ச்சை: ஆம் ஆத்மி எம்எல்ஏவின் இரண்டு வாக்காளர் அட்டை
ஈரான் தேசிய தாவரவியல் பூங்காவின் முதன்மைப் பாதை
**ஈரான் தேசிய தாவரவியல் பூங்கா (*National Botanical Garden Of Iran*)** ஈரான் நாட்டின் தலைநகரமான தெகுரானில் உள்ளது. பூங்காவின் மொத்த பரப்பளவு 150 எக்டா்களாகும். ஈரானில் உள்ள தாவர இனங்களை வகைப்படுத்தவும், ஈரானிய தோட்டக்கலைக்கு ஒரு முக்கிய மையமாகவும் அமையும் வகையில் திட்டமிடப்பட்டு உருவாக்கப்பட்டது. ஈரானியத் தாவரங்களின் உலர் மாதிரிகள் படிப்படியாக உருவாக்கப்பட்டு இங்கு தற்போது 1,60,000 தாவரங்களின் உலர் தாவர மாதிரிகள் வைக்கப்பட்டுள்ளன. ஈரானில் உள்ள தாவரங்களைத் தவிர இமயமலை, சப்பான், அமொிக்கா, ஆப்பிாிக்கா, மற்றும் ஆத்திரேலியா போன்ற நாடுகளின் தாவரங்களும் ஈரான் தேசிய தாவரவியல் பூங்காவில் உள்ளன.

புவியின் பலவகையான மர வகைகளும் கொண்ட ஒரு மரக்கருவூலம், 6 ஏாிகள், குன்றுகள் ( அல்போா்சு மலைத் தொடர், சக்ரோசு மலைத்தொடர் மற்றும் இமயமலைத் தொடர் ஆகியவற்றைக் குறிக்கும் பொருட்டு) பாறைத்தோட்டம், அருவி, ஈரநிலம் (சேற்று நிலம்), பாலைவனத் தாவரப்பகுதிகள், உவா் ஏாி, வறண்ட ஆற்றுப்படுக்கை, பழத்தோட்டம் போன்றவைகளும் இப்பூங்காவில் உள்ளடங்கியுள்ளன. இங்குள்ள தாவரவியல் மற்றும் தோட்டக்கலையியல் நூலகமானது 11000 எண்ணிக்கைக்கும் மேற்பட்ட நூல்களைக் கொண்டுள்ளது.

மேற்கோள்கள்
-----------

1. 1 2  "National Botanical Garden of Iran". Research Institute of Forests and Rangelands. Archived from the original on டிசம்பர் 1, 2017. பார்க்கப்பட்ட நாள் October 28, 2012. `{{cite web}}`: Check date values in: `|archive-date=` (help)

புற இணைப்புகள்
--------------

விக்கிமீடியா பொதுவகத்தில்,  
 ***தெகுரான் தாவரவியல் பூங்கா***   
என்பதில் ஊடகங்கள் உள்ளன. 

* Web page
* Photo Gallery of National botanical garden of Iran/Tehran

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
***தி மில்லி கெஜட்*** டெல்லியை மையமாகக் கொண்ட ஓர் ஆங்கில செய்தித்தாள். இது 2000 ஆம் ஆண்டு ஜனவரி மாதம் நிறுவப்பட்டது. இந்த செய்தித்தாள் தன்னை இந்திய முஸ்லிம்களின் முன்னணி ஆங்கில செய்தித்தாள் என்று விவரிக்கிறது. 2008 ஆம் ஆண்டில், இது தன்னுடைய மின்-காகித வெளியீட்டைத் தொடங்கியது. 2016 ஆம் ஆண்டில், சந்தாதாரர்கள் இல்லாததால் பெரும் நிதி இழப்புகளை எதிர்கொண்ட பிறகு அச்சு பதிப்பு நிறுத்தப்பட்டது.

பிரித்தானிய நாளேடான *தி கார்டியன் இதழில்*, தி மில்லி கெஜட் ஆசிரியர் ஜாபர் உல் இஸ்லாம் கான் "தி மில்லி கெஜட் செய்தித்தாள் இந்தியாவின் 1.40 கோடி முஸ்லிம்களிடையே பரவலாகப் படிக்கப்படும் செய்தித்தாள்" என்றும் "இந்திய முஸ்லிம்களின் செல்வாக்கு மிக்க செய்தித்தாள்" என்றும் மேற்கோள் காட்டினார்.

மேலும் தி டிப்ளோமட் மற்றும் சிட்டிசன் பத்திரிக்கையும் தி மில்லி கெஜட்டை "இந்தியாவின் முதல் ஆங்கில மொழி முஸ்லிம் செய்தித்தாள்" என்று விவரித்தன.

இந்த செய்தித்தாள் இதன் 2010 ஆம் ஆண்டின் ஜனவரி 1–15 பதிப்பின்படி *தி மில்லி கெஜட்* தனது 10வது ஆண்டை நிறைவு செய்தது. 2011 ஆம் ஆண்டில், *இந்தியன் எக்ஸ்பிரஸ் செய்தித்தாள்*, இந்திய முஸ்லிம்கள் தொடர்பான செய்திகளில் தி மில்லி கெஜட்டை தான் அதிகம் மேற்கோள் காட்டியுள்ளது.

குறிப்பிடத்தக்க பங்களிப்பாளர்கள்
--------------------------------

* அஸ்கர் அலி பொறியாளர்
* பால்ராஜ் பூரி
* பைசல் குட்டி
* நிலோஃபர் சுஹ்ரவர்தி
* ராம் புனியானி

குறிப்புகள்
-----------

1. ↑  MilliGazette.com
2. ↑  Indian Muslim media of 2008 *TwoCircles.net*, 02-11-2009, Retrieved 10-06-2010
3. ↑  "About Us | The Milli Gazette | Indian Muslim News". *The Milli Gazette — Indian Muslims Leading News Source* (in ஆங்கிலம்). பார்க்கப்பட்ட நாள் 2020-07-21.
4. ↑  Milli Gazette: Ten years of a community newspaper *TwoCircles.net*, 03-02-2010, Retrieved 10-06-2010
5. ↑  Irena Akbar (15 December 2011). "Should Milli Gazette be allowed to die? - Indian Express". *archive.indianexpress.com*.. பார்த்த நாள்: 22 September 2016.
திவான் பகதூர் **சர் திருவலயங்குடி விஜயராகவச்சார்யா** கே.பி.இ (27 ஆகஸ்ட் 1875 – பிப்ரவரி 28, 1953) என்பவர் இந்திய அரசு ஊழியர் மற்றும் நிர்வாகி ஆவார். இவர் 1919 முதல் 1922 வரை கொச்சி இராச்சியத்தின் திவானாக பணியாற்றினார். விஜயராகவச்சார்யா இந்தியாவின் சட்டசபையினை குறிக்கும் உதயப்பூரின் உறுப்பினராகவும் இருந்துள்ளார் .

ஆரம்பகால வாழ்க்கை மற்றும் கல்வி
-------------------------------

விஜயராகவச்சார்யா 1875 ஆகஸ்ட் 27 அன்று ஈரோட்டில் பிறந்தார். சென்னைமாநிலக் கல்லூரியில் கல்வி பயின்றார். விஜயராகவச்சார்யா 1894 இல் பி.ஏ. முடித்து 1898 இல் எம்.ஏ. பட்டம் பெற்றார்.

தொழில்
------

1929இல் பூசாவில் நடந்த கூட்டத்தில் திவான் விஜயராகவர்ச்சார்யா. முன் வரிசையின் மையத்தில் (இடமிருந்து ஏழாவது) தலைப்பாகையுடன் அமர்ந்திருக்கும்
ஆரம்ப கால வாழ்க்கை
விஜயராகவச்சார்யா 1898இல் மாகாண குடிமைச் சேவையில் சேர்ந்தார். ஆரம்பத்தில் மாவட்ட அதிகாரியாக பணியாற்றினார். 1912 முதல் 1917 வரை, மெட்ராஸ் மாநகர வருவாய் வாரிய செயலாளராகவும், 1918 முதல் 1919 வரை தொழில்துறை துணை இயக்குநராகவும் பணியாற்றினார். 1919ஆம் ஆண்டில், இவர் கொச்சின் இராச்சியத்தின் திவானாக நியமிக்கப்பட்டு 1919 முதல் 1922 வரை பணியாற்றினார்.

கொச்சின் இராச்சியம்
விஜயராகவச்சார்யா தனது ஆட்சிக் காலத்தில் கொச்சின் இராச்சியத்தின் தொழில் மயமாக்கலைத் தொடங்கினார். நாயர் ஒழுங்குமுறை 1920இல் அறிமுகப்படுத்தப்பட்டது. இந்த காலகட்டத்தில் பெண் கல்வியறிவு கணிசமாக அதிகரித்தது. உள்ளூர் சுயராஜ்ஜிய அமைப்புகளான கிராம பஞ்சாயத்துகள் மற்றும் நகராட்சி மன்றங்களுக்கு அதிக அதிகாரங்களும் சலுகைகளும் வழங்கப்பட்டன.

இந்திய அரசு
1922 ஆம் ஆண்டில், வெம்ப்லியின் பிரித்தானிய பேரரசு கண்காட்சியில் இந்தியாவின் ஆணையாளராக நியமிக்கப்பட்டார். 1926ஆம் ஆண்டில், தொழில்துறை இயக்குநராக நியமிக்கப்பட்டார். இவர் பொதுச் சேவை ஆணையத்தின் உறுப்பினராகவும் குறுகிய காலம் பணியாற்றினார். 1929இல், வேளாண் ஆராய்ச்சிக்கான இம்பீரியல் குழுவின் துணைத் தலைவராக நியமிக்கப்பட்டார்.

விஜயராகவச்சார்யா குடிமைப் பணியிலிருந்து 25 டிசம்பர் 1935 அன்று ஓய்வு பெற்றார். இதன் பின்னர் நான்கு ஆண்டுகளுக்குப் பிறகு, உதயப்பூரின் திவானாக நியமிக்கப்பட்டார்.

இறப்பு
------

விஜயராகவச்சார்யா பிப்ரவரி 28, 1953 அன்று தனது 77 வயதில் இறந்தார்.

குறிப்புகள்
-----------

1. ↑   *The Indian Review, Vol 54*. G. A. Natesan. 1953.
2. ↑   *Obituary*. Careers Institute. 1953.

மேற்கோள்கள்
-----------

* Sir Stanley Reed (1953). *The Times of India directory and year book including who's who, Volume 38*. Bennett, Coleman & Co.. பக். 808.
* *The International who's who, Volume 13*. Europa Publications Ltd. 1949. பக். 948.
* *Diwan Bahadur Sir T. Vijayaraghavacharya*. **4**. November 1935. பக். 307–308. .
**சரோஜா ராமாமிருதம்** (28 சனவரி 1931 – 14 அக்டோபர் 2019) என்பவர் **பேபி சரோஜா** என்னும் பெயரில் 1930களில் தமிழ்த் திரைப்படங்களில் குழந்தை வேடங்களில் நடித்தவர். இவர் பாலயோகினி (1937), தியாகபூமி (1939), காமதேனு (1941) ஆகிய தமிழ்த் திரைப்படங்களில் நடித்துள்ளார்.

வாழ்க்கைச் சுருக்கம்
--------------------

பிரபல திரைப்பட இயக்குனர் கே. சுப்பிரமணியத்தின் சகோதரர் கே. விசுவநாதன், மற்றும் வத்சலா ஆகியோருக்குப் பிறந்தவர் சரோஜா. தந்தை விசுவநாதன் சென்னையில் சித்திரா டாக்கீசு என்ற பெயரில் திரையரங்கு ஒன்றை நடத்தி வந்தார். பேபி சரோஜா நடித்த மூன்று திரைப்படங்களையும் கே. சுப்பிரமணியமே தயாரித்திருந்தார். காமதேனு திரைப்படத்தில் சரோஜாவின் தந்தையும் (கே. பி. வத்சல்), தாயும் கதாநாயகனாகவும் கதாநாயகியாகவும் நடித்திருந்தனர்.
அக்காலகட்டத்தில் கலிபோர்னியா மாநிலம் சாந்தா மொனிக்காவைச் சேர்ந்த ஷெர்லி டெம்பிள் என்ற குழந்தை நட்சத்திரம், பிரமாதமான நடிப்பால் உலகப் புகழ் பெற்றிருந்தார். அதே சமயம் இந்தியாவில் சரோஜா அவர்கள் தன் நடிப்புத் திரமையைக் கொண்டு எல்லோராலும் பாராட்டப் பட்டு இந்தியாவின் **ஷிர்லி டெம்பிள்** என்று மக்களால் போற்றப்பட்டார். மேலும் அப்போது தமிழ்நாட்டில் பிறந்த சில பெண் குழந்தைகளுக்குப் "சரோஜ" என்று பெயர் சூட்டினார்கள்.

இறப்பு
------

பேபி சரோஜா மூப்பின் காரணமாக ஏற்பட்ட உடல்நலக் குறைவால் 2019 அக்டோபர் 14 ஆம் நாள் காலமானார். இறக்கும்போது அவருக்கு வயது 88.

மேற்கோள்கள்
-----------

1. 1 2  "Girl who was named Shirley Temple of India". *டைம்ஸ் ஒவ் இந்தியா*. 16 அக்டோபர் 2019 இம் மூலத்தில் இருந்து 2019-10-16 அன்று. பரணிடப்பட்டது... பார்த்த நாள்: 16 அக்டோபர் 2019.
2. ↑  "MEMORIES OF MADRAS Beachside story". *தி இந்து*. ஏப்ரல் 29, 2009. Archived from the original on 2012-11-10. பார்க்கப்பட்ட நாள் மார்ச் 13, 2013. `{{cite web}}`: Check date values in: `|accessdate=` and `|date=` (help)
3. ↑  Kamadhenu 1941, ராண்டார் கை, தி இந்து, செப்டம்பர் 23, 2012
4. ↑  "திரைப்படத் துறையில் கே.சுப்பிரமணியம் நடத்திய புரட்சி!". *மாலை மலர்*. 16 பெப்ரவரி 2013. Archived from the original on 23 பெப்ரவரி 2011. பார்க்கப்பட்ட நாள் 14 மார்ச் 2013. `{{cite web}}`: Check date values in: `|accessdate=`, `|date=`, and `|archive-date=` (help)
5. ↑  சரோஜினி. "30 களின் பிரபல குழந்தை நட்சத்திரம் பேபி சரோஜா மறைவு". *தினமணி* இம் மூலத்தில் இருந்து 2019-10-16 அன்று. பரணிடப்பட்டது... பார்த்த நாள்: 16 அக்டோபர் 2019.

வெளி இணைப்புகள்
---------------

* இணையதள திரைப்பட தரவுத்தளத்தில் சரோஜா ராமாமிருதம்
ஒரு உடு பானை
**உடு** (*Udu*) என்பது ஒரு இசைக் கருவி ஆகும். இது நைஜீரியாவின் பாரம்பரிய இசைக்கருவிகளில் ஒன்றாகும். இது தமிழ்நாட்டின் கடம் போலவே இருந்தாலும் பக்கவாட்டில் கூடுதலாக ஒரு துளை உள்ளது. இக்போ மொழியில், *உடு* என்றால் 'பாத்திரம்' என்று பொருள். உண்மையில் இது கூடுதலாக ஒரு துளை கொண்ட தண்ணீர் குடம் என்பதால், இதை சடங்கு பயன்பாட்டிற்காக இக்போ பெண்கள் வாசித்தனர். பொதுவாக உடு களிமண்ணால் செய்யப்படுகிறது. இது கைகளால் வாசிக்கப்படுகிறது. வாசிப்பவர் பானையின் பெரிய தளை வழியாக உட்புற வெற்றிடத்தில் தட்டி ஒலி எழுப்பப்படுகிறது. உடுவில் உள்ள சிறிய துளைக்கு மேலே உள்ள கையைக் கொண்டு சுருதி மாற்றப்படுகிறது. மேலும், உடுவின் முழு பகுதிகளிலும் விரல்களால் தட்டி இசைக்கலாம். இன்று இது பல்வேறு இசை பாணிகளில் தாள இசைக்கருவியாக பயன்படுத்தப்படுகிறது.

தமிழ் நாடு, சிவகங்கை மாவட்டத்திலுள்ள மானாமதுரை கடம் தயாரிப்புகளுக்குப் பிரசித்தி பெற்ற இடமாகும். இங்கு தற்போது உடு தயாரிக்கப்படுகிறது. சிவமணி தன் கச்சேரிகளில் உடுவையும் பயன்படுத்துகிறார்.

இதையும் பார்க்கவும்
-------------------

* கடம்

குறிப்புகள்
-----------

1. ↑  "Schlagwerk percussion website". Schlagwerk. Archived from the original on 7 ஏப்ரல் 2016. பார்க்கப்பட்ட நாள் 2 August 2012. `{{cite web}}`: Check date values in: `|archive-date=` (help)
2. ↑  வெ. நீலகண்டன், ஐம்பூதங்களும் அடங்கிய தேவ வாத்தியம், கட்டுரை, தினகரன் பொங்கல் மலர் 2016, பக்ககம்: 34-46,
**திஷானி தோஷி** (Tishani Doshi) சென்னையைச் சேர்ந்த ஓர் இந்தியக் கவிஞர், பத்திரிகையாளர், எழுத்தாளர், பாடலாசிரியர் மற்றும் நடன மங்கை ஆவார்.

வரலாறு
------

திஷானி தோஷி, இந்தியாவில் உள்ள மெட்ராஸ் நகரத்தில் வெல்ஷ் தாய் மற்றும் குஜராத்தி தந்தை ஆகியோருக்கு 1975 ல் திசம்ம்ப்பாற் 9 ஆம் நாள் பிறந்தார். இவர், 2001இல் கவிதைக்கான எரிக் கிரிகோரி விருது பெற்றார். இவரது முதல் கவிதை தொகுப்பு, "கன்ட்ரீஸ் ஆஃப் த பாடி" 2006இல் ஃபார்வர்ட் பொயட்ரி பரிசு வென்றது. 2006 ஆம் ஆண்டின் கார்டியன் ஸ்பான்சர் ஹே ஃபெஸ்டிவல் மற்றும் 2007 ஆம் ஆண்டின் கார்டகெனா ஹே விழாவின் கவிதை அரங்கிற்கு இவர் அழைக்கப்பட்டார். அவருடைய முதல் புதினம், "த ப்ளெசர் சீக்கர்ஸ்" ப்ளூம்ஸ்பரி நிறுவனத்தால் 2010இல் வெளியிடப்பட்டது. மற்றும் ஆரஞ்சு பரிசு 2011 பட்டியலில் இடம் பெற்றிருந்தார். தி இந்து சிறந்த கதை விருதுக்காக 2010 இல் தேர்ந்தெடுக்கப்பட்டார்.

கிரிக்கெட்டோவில் , ஒரு கிரிக்கெட் தொடர்பான வலைத்தளத்தில் "ஹிட் அல்லது மிஸ்" என்ற தலைப்பில் ஒரு வலைப்பதிவை எழுதுகிறார். 2009 ஆம் ஆண்டு ஏப்ரல் மாதம் அவர் எழுதியதில், திஷானி தோஷி இந்திய பிரீமியர் லீகின் இரண்டாம் பருவத்தின் ஒரு தொலைக்காட்சி பார்வையாளராக தன் அவதானிப்புகள் மற்றும் கருத்துக்களை வெளியிட்டார். இவர், கிரிக்கெட் வீரர் முத்தையா முரளிதரனுடன் இணைந்து பணியாற்றினார்.

அவர் ஃப்ரீலான்ஸ் எழுத்தாளராகப் பணிபுரிகிறார் மற்றும் டிசம்பர் 2006 வரை நடனக்கலைஞர் சந்திரலேகாவுடன் பணிபுரிந்தார். ஜான்ஸ் ஹாப்கின்ஸ் பல்கலைக்கழகத்தின் படைப்பாக்க எழுத்துகளில் முதுகலைப் பட்டம் பெற்றுள்ளார்.

"கன்ட்ரீஸ் ஆஃப் த பாடி" 2006 இல் ஹே-ஆன்-வை-விழாவில் சீமாஸ் ஹேனே, மார்கரெட் அட்வுட் மற்றும் பலரின் முன்னிலையில் வெளியிடப்பட்டது. தொடக்கக் கவிதையான, "த டே வி வென்ட் டு த சி", 2005 ஆம் ஆண்டு பிரித்தானிய கவுன்சிலின் அனைத்து இந்திய கவிதைகள் போட்டியில் வெற்றி பெற்றது; மேலும், இவர் அவுட்லுக்-பிகாடார் நான் ஃபிக்ஷன் போட்டியில் ஒரு இறுதிப் போட்டியாளராக இருந்தார்.

அவரது சிறுகதையான "லேடி கஸ்ஸாண்ட்ரா, ஸ்பார்டகஸ் மற்றும் டான்ஸிங் மேன்" 2007 ஆம் ஆண்டில் *த டிராப்பிரிட்ஜ்* இதழில் முழுமையாக வெளியிடப்பட்டது.

அவரது கவிதை தொகுப்பான "எவரிதிங் பிகின்ஸ் எல்ஸ்வேர்"  2013 இல் காப்பர் கனியன் பிரஸ் ஆல் வெளியிடப்பட்டது.

அவரது சமீபத்திய கவிதைப் புத்தகம், *"கேர்ள்ஸ் ஆர் கமிங் அவுட் ஆஃப் த வூட்ஸ்"* , ஹார்பர் காலின்ஸ் இந்தியாவால் 2017 ஆம் ஆண்டில் வெளியிடப்பட்டது.

குறிப்புகள்
-----------

1. ↑  PoemHunter இல் "Tishani Doshi" .
2. ↑  "Tishani Doshi, 31, wins the £5,000 best first collection prize for *Countries of the Body*". .
3. ↑  "Corporate Website of Orange - orange.com". Archived from the original on 2013-02-10. பார்க்கப்பட்ட நாள் 2019-03-18.
4. ↑  "*Hit or Miss* main page". .
5. ↑  "First cricinfo article". .
6. ↑  "*A Pleasure to Meet Tishani Doshi* interview". . 
[*தொடர்பிழந்த இணைப்பு*]
7. ↑  "Lady Cassandra, Spartacus and the dancing man". Archived from the original on 2014-11-29. பார்க்கப்பட்ட நாள் 2019-03-18.
8. ↑  "Copper Canyon Press: Everything Begins Elsewhere, poetry by Tishani Doshi".
9. ↑  "HarperCollinsPublishers India - Girls Are Coming Out of the Woods".
**தா. வீராசாமி** ஓர் இந்திய அரசியல்வாதியும், தமிழ்நாடு சட்டமன்றத்தின் ஒரத்தநாடு சட்டமன்றத் தொகுதியின் முன்னாள் உறுப்பினரும் ஆவார். 1980 ஆண்டில் நடந்த தமிழ்நாடு சட்டமன்றத் தேர்தலில், தஞ்சாவூர் மாவட்டத்தின் தொகுதிகளில் ஒன்றான ஒரத்தநாடு சட்டமன்றத் தொகுதியில் இந்திய தேசிய காங்கிரசின் சார்பாகவும், 1984 ஆவது ஆண்டில் நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாகவும் போட்டியிட்டு வெற்றி பெற்றார். இவர் உணவுத்துறை மற்றும் வணிகவரித்துறை அமைச்சராக இருந்தார்.. தஞ்சாவூர் மாவட்டத்தில் உள்ள ஒரத்தநாடு தாலுகாவின் வெள்ளுரில் எம்.தண்டவமூர்த்தி அதிகைமான், சொர்ணத்தம்மாள் தம்பதியருக்கு மூன்றாவது மகனாக பிறந்தார்.

வகித்த பதவிகள்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1980 | ஒரத்தநாடு | இதேகா |  |
| 1984 | ஒரத்தநாடு | அஇஅதிமுக |  |

மேற்கோள்கள்
-----------

1. ↑  "1980 Tamil Nadu Election Results, Election Commission of India" (PDF). Archived from the original (PDF) on 2018-07-13. பார்க்கப்பட்ட நாள் 2018-02-22.
**பி. ஜி. கருத்திருமன்** (P. G. Karuthiruman), தமிழக அரசியல்வாதியாகவும், தமிழ்நாட்டின் சட்டமன்ற உறுப்பினராகவும் இருந்தவர். இவர் மதராஸ் மாநிலத்தின் கடைசி எதிர்க்கட்சி தலைவரும்,தமிழகத்தின் முதலாவது எதிர்க்கட்சி தலைவரும் ஆவார்.1952 ஆம் ஆண்டில் நம்பியூர் தொகுதியில் இருந்து இந்திய தேசிய காங்கிரசு கட்சியின் வேட்பாளராக, தமிழக சட்டசபைக்கு தேர்ந்தெடுக்கப்பட்டவர். பின்னர் 1957 தேர்தலில் கோபிச்செட்டிபாளையம் சட்டமன்றத் தொகுதியிலும், 1967 தேர்தலில் சத்தியமங்கலம் சட்டமன்றத் தொகுதியிலும் இருந்தும் தேர்ந்தெடுக்கப்பட்டார்.

இவர் கோபிசெட்டிபாளையம் அருகே உள்ள நஞ்சை புளியம்பட்டி எனும் கிராமத்தில் பிறந்தவர். இவர் காந்தியக் கொள்கையை நடைமுறையில் பின்பற்றிய காந்தியவாதி ஆவார். புகழ் பெற்ற காமராசர் மற்றும் சி. சுப்பிரமணியம் ஆகியவர்களை எளிதில் அணுகக்கூடியவராக இருந்தவர்.

ஒரு அரசியல் தலைவராக இருந்தாலும் தமிழ் இலக்கியத்தில் புகழ் பெற்ற காவியமான கம்பராமயணத்தில் ஒரு பெரிய அறிஞர் ஆவார். இக்காவியம் குறித்து பல கட்டுரைகளையும் நூல்களையும் எழுதியுள்ளார்.

மேற்கோள்கள்
-----------

1. ↑  "1957 Madras State Election Results, Election Commission of India" (PDF). Archived from the original (PDF) on 2016-03-04. பார்க்கப்பட்ட நாள் 2017-06-27.
2. ↑  "1967 Tamil Nadu Election Results, Election Commission of India" (PDF). Archived from the original (PDF) on 2012-03-20. பார்க்கப்பட்ட நாள் 2017-06-27.

வெளி இணைப்புகள்
---------------

* கோவை கம்பன் பி.ஜி.கருத்திருமன் பரணிடப்பட்டது 2017-12-31 at the வந்தவழி இயந்திரம்
**திருவள்ளூர் தட்டை கிருஷ்ணமாச்சாரி** (பொதுவாக **டி.டி.கிருஷ்ணமாச்சாரி** அல்லது **டிடிகே** )(1899-1974) இந்தியாவின் நிதியமைச்சராக 1956-1958 மற்றும் 1964-1966 ஆண்டுகளில் பொறுப்பு வகித்தவர். தமிழ் நடுத்தரக் குடும்பமொன்றில் பிறந்த அவர் சென்னை கிறித்தவக் கல்லூரியில் படித்துப் பட்டம் பெற்றவர். அக்கல்லூரியின் பொருளியல் துறையில் வருகைதரும் பேராசிரியராகவும் பணியாற்றியுள்ளார். அவர் தாம் நிதியமைச்சராக இருந்த இருமுறையும் முழுமையும் இல்லாது பதவி விலகியவர்.

வாழ்க்கை
--------

கிருஷ்ணமாச்சாரி ஓர் தொழில் முனைவராகத் தம் வாழ்வைத் துவங்கினார். பின்னாளில் டிடிகே குழுமம் என வளர்ச்சியுற்ற டிடி கிருஷ்ணமாச்சாரி & கோ என்ற தம் வணிக நிறுவனத்தை 1928ஆம் ஆண்டு நிறுவினார்.நிறுவனம் ஓரளவு நிலைபெற்ற பின்னர் 30களில் அரசியலில் ஈடுபட்டார். சென்னை சட்டமன்ற மக்களவைக்கு சுயேட்சை வேட்பாளராகத் தேர்ந்தெடுக்கப்பட்டார். பின்னர் காங்கிரசில் இணைந்து 1946ஆம் ஆண்டு அரசியலமைப்பு சட்டமன்றத்தின் உறுப்பினரானார்.

அவர் நிதியமைச்சராக இருந்தபோது தொழில் வளர்ச்சிக்காக ஐடிபிஐ,ஐசிஐசிஐ,யூனிட் டிரஸ்ட் போன்ற நிறுவனங்கள் மூலம் மூலதனம் மற்றும் இயக்கநிதி தேவைகளுக்கு அமைப்புகளை ஏற்படுத்தினார்.மூன்று எஃகு ஆலைகள் அமையவும்,நெய்வேலி நிலக்கரி நிறுவனம்,தாமோதர் பள்ளத்தாக்கு திட்டங்கள் போன்ற வளர்ச்சி திட்டங்களுக்கு அடிகோலினார்.

இவர் ஹரிதாஸ் முந்த்ரா என்ற பெரிய வர்த்தகர், தனி நிறுவனங்களின் பங்குகளை ஆயுள் காப்பீட்டுக் கழகத்திடம் ( LIC ) விற்பனை செய்ததில் நடந்த ஊழலுக்குத் துணை போனார் என்று நாடாளுமன்றத்தில் விவாதம் நடைபெற்று, பின்னர் டி.டி.கே. மீது விசாரணை நடத்திட நீதிபதி எம்.சி.சாக்ளா கமிஷன் அமைக்கப்பட்டது. விசாரணை முடிவில் டி.டி.கே. அமைச்சர் பதவியிலிருந்து விலக நேரிட்டது.

வெளியிணைப்புகள்
---------------

* Budget over the years

|  |  |  |
| --- | --- | --- |
| முன்னர்**சிந்தமன்ராவ் தேஷ்முக்** | **இந்தியாவின் நிதியமைச்சர்**1957–1958 | பின்னர்**ஜவஹர்லால் நேரு** |
| முன்னர்**மொரார்ஜி தேசாய்** | **இந்தியாவின் நிதியமைச்சர்**1964–1965 | பின்னர்**சச்சிந்திர சவுத்ரி** |